Državni udar u Dahomeju 1972.
<s>Državni udar od 26. listopada 1972. godine bio je vojni puč u tadašnjem Dahomeju što ga je podigao časnik Mathieu Kérékou i kojim je preuzeo vlast u državi, svrgnuvši prethodno tročlano Predsjedničko vijeće.</s><s>Neophodna stabilizacija civilne vlasti nakon godina vojne vladavine u Dahomeju nije stigla s Predsjedničkim vijećem, čiji su se članovi - Justin Ahomadégbé-Tomêtin, Hubert Maga i Sourou-Migan Apithy - nastavili prepirati unutar vijeća, što je bio direktni povod da Kérékou podigne svoj garnizon i ponovo uspostavi vojnu vladavinu.</s>

<s>Puč je izveden relativno jednostavno.</s><s>Kérékou je podigao svoj garnizon u Ouidi, komandu nad kojim mu je prethodno dao upravo Hubert Maga, došao u Porto-Novo i naoružan upao na sastanak između Mage i Ahomadégbéa-Tomêtina (Apithy je u tom trenutku bio na službenom putu u Parizu); ispaljeno je nekoliko metaka, međutim nitko nije ozlijeđen.</s><s>Uz podršku svojih trupa, Kérékou je objavio kraj Predsjedničkog vijeća te se ubrzo obratio narodu preko radija, javno obznanivši da je izveo državni udar uz riječi: "troglavo stvorenje je doista [bilo] čudovište obilježeno urođenom malformacijom, zloglasnom neefikasnošću i neoprostivom nesposobnošću".</s><s>Slično kao što je bilo i sa Sogloovim pučom iz 1963. godine, narod je u velikoj mjeri podržao puč.</s>

<s>Mathieu Kérékou je sebe proglasio predsjednikom te je imenovao vojnu vladu sastavljenu od sebi lojalnih časnika.</s><s>Članovi Predsjedničkog vijeća su redom pohapšeni i stavljenu u kućni pritvor sve do 1981. godine, nakon čega su prebjegli u Pariz.</s><s>Iako je inicijalno zagovarao autonomaški pristup baziran na dahomejskom nacionalizmu, Kérékou je 1975. godine preimenovao zemlju u Narodna Republika Benin i uveo marksizam-lenjinizam kao državnu ideologiju te jednopartijski sistem u kojemu je jedina legalna stranka bila njegova Partija narodne revolucije Benina.</s>

<s>Reference</s>

<s>Literatura</s>

<s>.</s>

<s>1972
Dahomej 1972
Beninska politička historija</s>

